Lisandro López

Lisandro López (Buenos Aires, 2 ta' Marzu 1983), magħruf sempliċement bħala Lisandro, huwa plejer tal-futbol Arġentin li jilgħab bħala attakkant għal Racing Club.

 Karriera 

 Racing Club 

Lisandro beda l-karriera tiegħu ma' Racing Club de Avellaneda, fl-ewwel diviżjoni Arġentina. Matul l-edizzjoni tal-2004 tal-Apertura hu kien l-aqwa skorer tal-kampjonat.

 Porto 

Eventwalment, López ittrasferixxa għal ma' Porto għas-somma ta' €2.5 miljun. Wara l-ewwel staġun fejn minn 26 dehra fil-kampjonat irritorna biss 7 gowls, hu sar pedina importanti għall-klabb Portugiż, fejn skorja diversi gowls importanti, fosthom l-ewwel gowl tiegħu fil-UEFA Champions League kontra Rangers u żewġ gowls fil-partita ġewwa darhom kontra Hamburg fl-istaġun segwenti tal-kompetizzjoni.

Fl-2007–08, Porto ġew inkurunati ċampjins nazzjonali għat-tielet sena konsekuttiva, b'López ikun l-aqwa skorer tal-kampjonat b'24 minn 27 logħba. Il-vena tal-gowls ma wafqitx biss fil-konfini Portugiżi, iżda wkoll fl-Ewropa meta fil-kampanja tal-UEFA Champions League 2008–09, spiċċa wara Lionel Messi, Steven Gerrard u Miroslav Klose fil-lista tal-aqwa skorers b'sitt gowls.

 Lyon 

Nhar is-7 ta' Lulju, López ingħaqad għal somma ta' €24 miljun ewro mal-klabb Franċiż ta' Lyon. Fit-8 ta' Awwissu 2009, Lisandro skorja l-ewwel gowl tiegħu fl-ewwel dehra tiegħu mal-klabb, meta skorja free-kick fid-90 minuta f'konfront barra minn darhom kontra Le Mans biex kiseb skor finali ta' 2–2. Lopéz skorja wkoll penalty fl-ewwel leg tar-rawnd preliminarju tal-UEFA Champions League kontra Anderlecht, waqt li fil-partita ta' ritorn skorja tripletta fl-ewwel taqsima.

 Internazzjonali 

Fl-2005, Lisandro ġie msejjaħ mill-kowċ tat-tim nazzjonali Arġentin José Pekerman fejn iddebutta fil-partita kontra l-Messiku tal-10 ta' Marzu 2005, li ntemmet 1–1. Wara li bil-mod il-mod beda jħalli l-marka tiegħu mat-tim ta' Porto, Alfio Basile sejjaħlu għal-logħbiet ta' ħbiberija kontra l-Eġittu, il-Messiku, l-Istati Uniti u l-Belarus. Fit-12 ta' Awwissu 2009, Lisandro skorja l-ewwel gowl tiegħu bil-flokk tal-Albicelestes fir-rebħa ta' 3–2 fuq ir-Russja.

 Statistika 

Sal-21 ta' Settembru 2012

KlabbStaġunKampjonatTazzaLeague CupEwropaTotalPreżGowlsPreżGowlsPreżGowlsPreżGowlsPreżGowlsRacing Club2002–0330–––112003–04308–––3092004–053718–––3621Total7026–––6831FC Porto2005–0626710–2129112006–0725800–8333142007–08272440008339282008–09281041001064219Total106499100281314371Lyon2009–103315202212749242010–11271720105235192011–12281667316143262012–134200001153Total925010763241113271 Total tal-karriera 268125198635224345160

 Unuri 
 Klabb 

Porto
 Primeira Liga: 2005–06, 2006–07, 2007–08, 2008–09
 Taça de Portugal: 2005–06, 2008–09
 Supertaça Cândido de Oliveira: 2006

Lyon
 Coupe de France: 2011–12

 Individwali 
 Plejer Portugiż tas-Sena: 2007–08
 Plejer tas-Sena tal-Ligue 1: 2009–10

 Referenzi 

 Ħoloq esterni 




Kategorija:Twieldu fl-1983
Kategorija:Nies ħajjin
Kategorija:Futbolers Arġentini
Kategorija:Plejers ta' Racing Club
Kategorija:Plejers ta' FC Porto
Kategorija:Plejers ta' Olympique Lyonnais
Kategorija:Plejers tal-Ligue 1